b"\n_START_ARTICLE_\n\xc3\x89ire\n_START_PARAGRAPH_\n\xc3\x89ire je irsko ime za ''Irsko'', ime otoka in suverene dr\xc5\xbeave.\n_START_SECTION_\nRazlika med \xc3\x89ire in Erin\n_START_PARAGRAPH_\nMedtem ko je \xc3\x89ire le ime za Irski otok v Ir\xc5\xa1\xc4\x8dini in v\xc4\x8dasih tudi v Angle\xc5\xa1\xc4\x8dini, je Erin skupno pesni\xc5\xa1ko ime za Irsko kot npr. Erin go bragh. Razlika je v sklanjatvi samostalnika v Ir\xc5\xa1\xc4\x8dini. \xc3\x89ire velja za imenovalnik, Erin pa za dajalnik. V rodilniku se uporablja \xc3\x89ireann, ki se uporablja v gelskih oblikah imen razli\xc4\x8dnih podjetij in ustanov na Irskem kot npr. Iarnr\xc3\xb3d \xc3\x89ireann (Irske \xc5\xbeeleznice), D\xc3\xa1il \xc3\x89ireann (Irski parlament), Poblacht na h\xc3\x89ireann (Republika Irska) ali Tuaisceart \xc3\x89ireann (Severna Irska).\n_START_SECTION_\nKot dr\xc5\xbeavno ime\n_START_PARAGRAPH_\n4. \xc4\x8dlen irske ustave iz leta 1937 je sprejela vlada pod vodstvom \xc3\x89amona de Valere, ki pravi, da je \xc3\x89ire ime dr\xc5\xbeave ali v angle\xc5\xa1kem jeziku Ireland. Kljub \xc4\x8dlenu 8, ki uvr\xc5\xa1\xc4\x8da Ir\xc5\xa1\xc4\x8dino v ''narodni'' in ''prvi uradni'' jezik, \xc3\x89ire izginja iz vsakdanjega \xc5\xbeivljenja in literature. Ime \xc3\x89ire se je uporabljalo na po\xc5\xa1tnih znamkah od leta 1922 in na irskih kovancih (vklju\xc4\x8dno z irskimi evro kovanci) in skupaj z ''Ireland'' na potnih listih in drugih uradnih dokumentih od leta 1937. \xc3\x89ire se uporablja tudi na pe\xc4\x8datu irskega predsednika."